Heart Theory

Heart Theory (בעברית: תורת הלב) הוא אלבום האולפן החמישי של הזמרת-יוצרת הקנדית לינדזי אל. האלבום יצא לאור ב-14 באוגוסט 2020, על ידי חברת התקליטים סטוני קריק. מתוך האלבום יצאו שני הסינגלים: "I Don't Love You" ו-"Want Me Back". האלבום הוקלט בשנת 2020, תוך שאת ההקלטות האחרונות שלו עשתה אל בשיאה של מגפת הקורונה. אל הייתה שותפה מלאה לכתיבת 11 מתוך 12 שירי האלבום, פרט לשיר "I Don't Love You", שיצא כסינגל הראשון מתוכו. הפקת האלבום נעשה על ידה ועל ידי המפיק המוזיקלי דן האף. על האלבום עבדו פזמונאים שונים כמו טיילר האברד מפלורידה ג'ורג'יה ליין, לורה ולץ (שבין היתר, עבדה עם מארן מוריס על הלהיט "The Bones") וג'סי ג'ו דילון. הקונספט של Heart Theory עוקב אחרי תורת הלב. אותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה: בשלב הראשון של "תורת הלב", הבוחנת את שבעת שלבי הצער, ישנו השלב הראשון, שלב ההלם. הלם הוא שם כולל של מצבים בהם הגוף מתמודד עם פגיעה משמעותית בזרימת הדם לרקמות וקיימת סכנה מיידית לקריסה או מוות של איברים ומערכות. פגיעות הכוללות מצבי הלם הן מסכנות חיים, וכל חשד להלם דורש התערבות טיפולית רפואית מיידית. בשלב זה, נכלל השיר "Hits Me", שפירוש שמו הוא "מכה אותי". בשלב זה, מדברת אל על ההלם הראשוני אותו היא חווה דרך אלימות כלשהי. בשלב השני, מתחילה ההכחשה. מרבית בני האדם משתמשים במנגנון ההכחשה באופן שגרתי, מתוך ניסיון למסך את החלקים הקשים יותר של מציאות היומיום - פנימית או חיצונית. אדם שרגשותיו נפגעו בסיטואציה שבה הקוד החברתי אינו מאפשר בכי, יכחיש בדרך כלל את דבר הפגיעה. מפעם לפעם אנו שומעים על מי שפעל להצלת חייהם של הקרובים לו (או של זרים גמורים) מתוך הכחשה של הסכנה הנשקפת לו תוך כדי כך. מכאן, ניתן לראות כי לאחר שאל הוכתה, היא נכנסת לשלב ההכחשה, כאילו שהדבר לא קרה. בשלב זה, נכללים שני השירים "How Good" (בעברית: "כמה טוב") ן-"I Don't Love You" (בעברית: "אני לא אוהבת אותך") שמצד אחד מדברים, על כמה "טוב" לאל במערכת היחסים ומנגד, מדברים על כך שהיא לא אוהבת את בן הזוג שלה יותר. בשלב השלישי, עוברת אל מהכחשה לכעס ועצבים. כעס הוא רגש משני, תגובה נפשית וגופנית לעצב, פחד או תסכול. כעס מופיע לעיתים קרובות יחד עם תחושות של כאב וסבל, ועם חוויות של פגיעה, איום או סכנה. הכעס עשוי לעורר את האדם לפעולה תוקפנית ולחשיבה שיפוטית. בשלב זה נכללים שלושת השירים "Want Me Back",‏ "Get Over You" ו-"Wrong Girl", בהן נשאלות שאלות שונות שמדברות על הכעס ועל התחושה של אל בנושא. לאחר שאל חדלה מלכעוס, מתחיל השלב הרביעי: שלב המיקוח, שהוא בעצם שלב של משא ומתן. בשלב זה נכלל שיר אחד בלבד: "Body Language of a Breakup". כשם השיר, ניתן לראות כי בשלב הזה אל מדברת ב-"שפת הסימנים של ההתפרקות"; כלומר, היא מתמקחת על הניסיונות האחרונים לשמירה מערכת היחסים, אך לפי איך שזה נראה הדבר נראה כאבוד ובלתי אפשרי לתיקון. בשלב החמישי מגיע הדיכאון. דיכאון הוא הפרעה נפשית, המאופיינת בדפוס נרחב ומתמשך (בדרך כלל שבועות וחודשים) של מצב רוח ירוד, שאליו מתלווים הערכה עצמית נמוכה ואובדן עניין והנאה מפעילויות מהנות, חרדה, הפרעות שינה ותיאבון, חוסר מרץ, מחשבות פסימיות בדרגות שונות – עד כדי מחשבות של חוסר טעם לחיים ואובדניות, ירידה בריכוז ובזיכרון, ופגיעה משמעותית בתפקוד. לפעמים מופיע גם בהרגשה של ריקנות וחוסר רגש. גם כאן, נכלל שיר אחד בלבד "Good on You", שמדבר על כך שאל שוררת בדיכאון קשה מאוד, תוך שהיא יודעת שבן הזוג שלה לשעבר חי בשלום עם עצמו וטוב לו עם איך שהוא. דבר שגורע מהמצב הנפשי שלה ומוסיף לדיכאון הכבד בו היא שרויה. רגע לפני השלב הסופי, אל חשה צורך לבחון את המצב. את הדבר היא עושה באמצעות השיר "The Other Side"; שמדבר על "הצד האחר". כלומר, היא מנסה לנסות ולמצוא את הצד החיובי לכאורה במצב שנוצר. היא לא בטוחה שהוא יהיה בהכרח חיובי, אך היא בכל זאת מנסה לראות את הצד השני שבסיטואציה. בשלב זה נכלל שיר נוסף "Go To", שמדבר על ללכת למישהו חדש. היא בוחנת את האפשרות לנסות לשכוח מהעבר וממה שקרה, תוך התחלת משהו חדש. בשלב השביעי והאחרון, מגיעה אל לקבלה ולהבנה שאפשר להמשיך בחיים כרגיל, למרות האובדן הכבד שקרה לה. בשלב הזה נכללים שני השירים האחרונים "Make You" ו-"Ready to Love". השני מביניהם, מדבר על כך שאל מוכנה למערכת יחסים חדשה, תוך שהיא מוכנה לאהוב מחדש. היא בעצם שוכחת ממה שהיה, מקבלת את זה וממשיכה הלאה בחיים שלה. מידע על האלבום Heart Theory באתר MusicBrainz Jon Freeman, Jon Freeman, Lindsay Ell Details New Album, 'Heart Theory', Rolling Stone, ‏2020-06-25 (באנגלית) "Lindsay Ell Releases Heartfelt New Song 'I Don't Love You'"., www.iheart.com Maren Morris – The Bones (באנגלית), נבדק ב-2020-07-02 Lindsay Ell – Hits me (באנגלית), נבדק ב-2020-07-02